**Versenykiírás**

**II. Élményfalu Regatta - Tisza-tó, Sarud**

**Ranglista verseny a Kalóz hajóosztály részére,**

**verseny a Finn hajóosztály részére**

2022. június 24-26.

Sarud, Tisza-tó Sail Vitorlás Bázis

**Felelős rendező: Molnár Csaba**

**1. SZABÁLYOK 1.1.**

A versenyt „A Vitorlázás Versenyszabályai” -ban meghatározott szabályok szerint rendezik.

1.2. Az MVSZ 2022 évre vonatkozó Versenyrendelkezése és Reklámszabályzata érvényesek.

1.3. A „P” függelék a versenyen érvényes.

1.4. Ha a nyelvek között ellentmondás van, úgy az angol nyelvű szöveg az irányadó.

**2. JOGOSULTSÁG ÉS NEVEZÉS**

2.1. A versenyen a következő osztályok hajói indulhatnak: Finn, Kalóz.

2.2. A jogosult hajók a VIHAR-on (https://vihar.hunsail.hu/) található űrlap beküldésével, valamint a nevezési díj banki átutalásával, vagy a regisztrációkor a versenyirodán készpénzes befizetéssel nevezhetnek a regisztráció végéig.

2.3. Késői nevezések csak a rendezőség jóváhagyásával kerülhetnek elfogadásra.

**3. NEVEZÉSI DÍJ**

3.1. Viharban történő lezárt nevezéssel 12.000 Ft/fő, helyszínen 14.000 Ft/fő.

3.2. Utaláskor a banki adatok a következők:

Gyerekreáció Sport- és Közösségfejlesztő Egyesület

K&H Bank Zrt.: 10409015-50526785 -82771003

Megjegyzés: II. Élményfalu Regatta, Hajóosztály, Vitorlaszám

Készpénzfizetés a regisztráció ideje alatt lehetséges.

**4. VERSENYPROGRAM**

|  |  |  |
| --- | --- | --- |
| dátum |  idő |  |
| Június 23. | 16.00-20.00 | Regisztráció |
| Június 24. | 8.30 | Megnyitó és kormányosi értekezlet |
| Június 24-26. | 10.00 | Napi első futam figyelmeztető jelzésének tervezett időpontja |

4.1. A verseny 9 futamra tervezett.

4.2. Egy nap egy osztálynak maximum 6 futam rendezhető.

4.3. Június 24-én az utolsó lehetséges figyelmeztető jelzés időpontja 14:00.

**5. VERSENYUTASÍTÁS**

A versenyutasítás a regisztrációkor lesz elérhető a versenyirodán és a verseny hirdetőtábláján (S.Port Vízibázis rendezvénysátor), az www.elmenyfalu.hu oldalon, valamint a <https://www.facebook.com/groups/355867438081521>

Facebook oldalához tartozó esemény hírfolyamában.

**6. HELYSZÍN**

6.1. Az esemény kikötője az S.Port Vízibázis, Sarud.

6.2. Versenypályák helyszíne a sarudi kikötő előtti vízterület.

**7. ÉRTÉKELÉS**

7.1. Ha kevesebb, mint 4 futamot fejeztek be, a hajó végső pontszáma az összes futam pontszámainak összege.

7.2. Ha a befejezett futamok száma 4 és 8 közötti, egy hajó végső pontszáma a legrosszabb pontja nélkül számított összes futam pontszámainak összege.

7.3. Ha 9 futamot fejeztek be, egy hajó végső pontszáma a két legrosszabb pontja nélkül számított összes futam pontszámainak összege.

**8. KÍSÉRŐ MOTOROSOK**

8.1. A versenyrendező hajókat fehér RC feliratú lobogóval jelzik.

8.2. A Jury motorost fehér alapon Jury feliratú lobogóval jelzik.

8.3. Az edző- és kísérőmotorosokat nevezésnél regisztrálni kell.

**9. RÁDIÓ KAPCSOLAT**

Vészhelyzetet kivéve egy hajó sem adhat le vagy vehet olyan rádióadást, amely nem érhető el minden hajó számára. Ez a megkötés a mobiltelefonokra is érvényes.

**10. MÉDIA JOGOK**

A versenyen való részvétellel a résztvevők automatikusan hozzájárulnak ahhoz, hogy a rendezőség vagy a verseny támogatói bármilyen kép és/vagy hanganyagot rögzítsenek a verseny ideje alatt és azt bármilyen célra felhasználhatják és bemutathatják. Ide tartoznak a drónnal készített felvételek is. Bármilyen drónnal kapcsolatos esemény nem képezheti orvoslat alapját.

**11. DÍJAK**

Az osztályok és korosztályok első három helyezettjei minimum 6 induló esetén éremdíjazásban részesülnek.

**12. FELELŐSSÉG KIZÁRÁSA**

A versenyzők kizárólag saját felelősségükre vesznek részt a versenyen. Lásd a 4. szabályt, Döntés a versenyen való részvételről. A versenyt rendező szervezet semmiféle felelősséget nem vállal anyagi károkért, személyi sérülésekért vagy halálesetért, ami a versenyhez kapcsolódóan, azt megelőzően, annak során, vagy azt követően következik be.

**13. BIZTOSÍTÁS**

Minden részvevő hajónak rendelkeznie kell érvényes felelősségbiztosítással, amely esetenként legalább 5.000.000 Forint összegig, vagy ennek megfelelő értékig biztosítson fedezetet.

További információkért kérjük, vegye fel a kapcsolatot a rendezőséggel

weboldal: www.elmenyfalu.hu

e-mail: info@elmenyfalu.hu

**Jó szelet!**